Bangkok

Bangkok (thaiksi Krung Thep) on Thaimaan pääkaupunki ja ylivoimaisesti suurin kaupunki.

Ymmärrä
Yli 11 miljoonan ihmisen Bangkok on Thaimaan ylivoimaisesti suurin kaupunki ja elämys niin hyvässä kuin pahassa. Bangkokista löytyy upeita temppeleitä ja oranssikaapuisia munkkeja, rajaton määrä shoppailumahdollisuuksia uutuuttaan kiiltävistä ostoskeskuksista katutoreille asti, herkullista ruokaa ja villiä yöelämää; sieltä löytyy myös läkähdyttävää trooppista kuumaa kosteutta, liikenneruuhkia, saastetta, merkillisiä hajuja ja huijareita.

Bangkokin keskustan merkittävimmät alueet ovat:
 * 1) Sukhumvit &mdash; Sukhumvitin katu, joka vaihtaa nimensä Ploenchitiksi ja sitten Rama I:ksi länteen päin, on Bangkokin kaupallinen keskus, jonka varrelta löytyvät useimmat hotellit, kauppakeskukset.  Jos Bangkokilla olisi keskusta, niin se olisi varmaan Skytrainin "Siam"-asema.
 * 2) Silom &mdash; Bangkokin talouden ja yöelämän päämaja, jossa päivisin sykkivät pankkien pilvenpiirtäjät ja iltaisin Patpongin gogo-baarit
 * 3) Rattanakosin &mdash; Bangkokin historiallinen keskusta, jossa sijaitsevat mm. kuninkaan palatsi, Wat Phon temppeli, Yaowarat-kiinalaiskaupunginosa ja Khao San Roadin reppumatkaajaparatiisi/-helvetti.
 * 4) Thonburi &mdash; Tois puol jokke Rattanakosinista, ja huomattavasti hiljaisempi kuin itäranta.
 * 5) Phayonyothin &mdash; Bangkokin pohjoinen ulottuvuus, tunnetaan parhaiten Chatuchakin torista
 * 6) Ratchadaphisek &mdash; Thaimaalaisten suosima yöelämä- ja ostosalue, pääsee nykyään helposti metrolla

Tule
Kaikki tiet ja junat Thaimaassa johtavat Bangkokiin. Suomesta matka lentokoneella kaupunkiin kestää reilut 10 tuntia.

Lentokoneella
Bangkokilla on kaksi lentokenttää.

Suvarnabhumin kansainvälinen lentokenttä on vuonna 2006 avattu kolossus, joka käsittelee kaikki kansainväliset lennot Bangkokiin ja osan kotimaisista (mm. kaikki Air Asian lennot). Kenttä on Kaakkois-Aasian vilkkaimpia ja Finnairilla on sinne suoria lentoja päivittäin.

Kenttä on 25 km Bangkokista itään ja 125 km Pattayasta pohjoiseen. Helpoin ja usein nopein tapa kentältä kaupunkiin on taksi. Älä ota limusuunitaksia heti tullin jälkeen tai piittaa kyytejä tarjoavista sekalaisista vipeltäjistä, sillä tästä palvelusta veloitetaan ainakin kaksinkertainen hinta; sen sijaan suuntaa ulos ja ota sieltä taksi jonosta. Tiskillä tulkataan määränpääsi thaiksi ja saat kaksi lappua, joista pieni ojennetaan kuskille ja iso säästetään. Kuitista löytyy ohjeet valituksen tekoon, jos taksin kuljettajasta aiheutuu ongelmia. Valitukset vaikuttaa kuljettajan luvan saantiin. Matka kestää liikenteestä riippuen 30 minuutista ylöspäin. Perillä maksa mittarin lukema (n. 250 baht), lentokenttämaksu (50 baht), mahdolliset moottoritietullit (40-65 baht) plus vapaaehtoinen tippi oman maun mukaan. Kokonaiskustannukseksi muodostuu lentokenttämaksuineen ja tietulleineen n. 350 bahtia.

AE-bussit on taksia edullisempi tapa päästä lentokentälle ja lentokentältä. Lentokenttäbussit Bangkokiin lähtevät lentokentän 1 tason sisäänkäynnin 8 edustalta ja maksavat 150 THB/hlö/suunta. Bussit ovat ilmastoituja. AE1 liikennöi Silom-kadulle, AE2 Sanam Luangille (mm. Khaosan Rd.), AE3 Wireless-kadulle ja AE4:llä pääsee suoraan Hualamphongin rautatieasemalle. Matka kestää n. 40-50 min.

AE-bussia kalliimpi, mutta taksia halvempi tapa Suvarnabhumin lentokentältä Bangkokiin on mennä metrolla, joka kulkee suurimman osan matkaa maan pällä kuten ilmajunakin. Metro lähtee lentokentän alimmalta tasolta ja liput ostetaan automaatista tai palvelutiskiltä. Ilmajuna on nopea ja suositeltava, mikäli päätepiste on lähellä ilmajuna-asemaa; muuten junan/metron vaihtoihin menee aikaa ja rahaa, jolloin taksimatka voi tulla halvemmaksi.

Matkustettaessa muualle Thaimaahan Suvarnabhumin lentokentältä, liikennöinti tapahtuu lentokentän bussiasemalta, Public Transportation Centeristä. Centeriin voi kävellä lentokentältä tai käyttää esim. shuttle-bussia joka lähtee tasoilta 1, 2 ja 4. Bussit Public Transportation Centeristä Bangkokiin ovat AE-busseja edullisempia, hinnaltaan noin 40 THB/suunta/hlö. Centeristä lähtee myös kaukobusseja kaikkialle Thaimaahan.

Kuten yleensäkin lentokentillä, suositeltavat ruokailu- ja ostospisteet sijaitsevat ei-kansainvälisellä puolella, sillä nk. verovapaapuoli on kallis paikka ostaa tai syödä mitään.

Don Muangin lentokenttä oli vuoteen 2006 asti Bangkokin pääkenttä, mutta nyt se käsittelee vain osan kotimaanlennoista. Sama taksisysteemi on täälläkin käytössä. Vaihtoon kenttien välillä kannattaa varata ainakin kolme tuntia, ja Thai Airwaysin asiakkaille on olemassa ilmainen sukkulabussi.

Junalla
Lähes kaikki pitkän matkan junat saapuvat ja lähtevät Hualamphongin asemalle/-lta. Asema sijaitsee Rattanakosin eteläpuolella, Yaowaratin vieressä ja sinne pääsee kätevästi metrolla. Lippuluukut ovat katutasossa, mutta "sisäänheittäjät" opastavat turisteja usein omiin matkatoimistoihinsa. Yöjuniin kannattaa varata liput etukäteen. Lippuluokkia on 3, joista I ja II-luokissa on ilmastointi. Yö-junamatka esim. Bangkokista etelään Surat Thaniin (Koh Samui/Phuket/Krabi) maksaa II-luokassa n. 850 THB/hlö/suunta ja juna ei olekaan halvin vaihtoehto: yöbussit ja pienet minibussit ovat usein halvin (ja nopein) tapa Bangkokista.

Bussilla
Paikallinen kaukobussi on edullisin tapa saapua ja lähteä Bangkokista. Ongelmana on, että Bangkokin kaukoliikenteen bussiasemia on kolme. Itäinen bussiasema, Ekkamai, on Sukhumvit-kadulla josta yleensä saavutaan ja lähdetään Pattyalle tai Rayongiin. Pohjoinen bussiasema, Northern Bus Terminal, sijaitsee Chatuchakissa, ja josta bussit lähtevät pohjoiseen. Northern Bus Terminal on Mo Chit Skytrain aseman lähellä (Chatuchak-markkinat). Southern Bus Terminal lähdetään ja saavutaan usein Cha-Amiin, Hua Hinniin, Surat Thaniin, Krabiin tai Phuketiin. Eteläiselle bussiasemalle pääsee Khaosan Roadilta bussilla 511.

Minibussit, turistibussit, VIP-bussit
Sadat matkatoimistot myyvät kymmenien bussifirmojen minibussi- ja isompia VIP-bussimatkoja kaikkialle Thaimaahan, mutta myös Malesiaan. Hinta on yleensä paikallista kaukobussia kalliimpi, mutta kohteeseen siirrytään usein nopeammin ja suoraan. Toisaalta kilpailu on kovaa ja VIP-bussimatkan voi saada edullisesti. Turistibusseissa ja -autoissa on yleensä tehokas ilmastointi ja autolla ajetaan usein ylinopeutta. Matkoja turistibusseihin ja -kuljetuksiin myydään kaikissa matkatoimistoissa, lentokentillä, Khaosan Roadilla, hotellien auloissa ja usein myös paikallisbussiasemilla. Isoissa busseissa ja pitkillä matkoilla penkin saa yleensä lähes vaakatasoon ja TV:ssä esitetään paikallisia elokuvia. Bussit lähtevät useasta eri kohteesta, eikä niillä aina ole selvää päämäärää tai lähtöpaikkaa seurauksella, että VIP-bussit kiertelevät usean matkatoimiston kautta. Matkalla pysähdytään syömään ja WC-tauolle paikallisiin bussikeskuksiin.

Liiku
Bangkok on iso paikka ja tarjolla onkin monenmoisia kulkuvälineitä.

Skytrainillä
Bangkokin keskustassa on kohtuullisen kattava junaverkko, joka koostuu kahdesta BTS Skytrain-junalinjasta, thaiksi bii tii et, ja yhdestä maanalaisesta (Metro eli rot fai tai din). Kannattaa käyttää junaa aina kuin mahdollista, sillä se on nopea (ei ruuhkia), mukava (ilmastoitu) ja kohtuuhintainen (liput 15-40 baht). Päivälippu maksaa 120 bahtia. Liput ostetaan automaateista (vain kolikot kelpaavat) tai palvelutiskiltä

Metrolla
Bangkokin metro, MRTA, on kätevä tapa liikkua Bangkokissa niille, jotka majoittuvat tai kohteet sattuvat metroreitin varrelle. Metro- ja skytrain kohtaavat kolmessa kohdassa ja samat liput kelpaavat kuin skytrainissa.

Taksilla
Bangkokin kadut vilisevät takseja. Pyydä aina kuskia käyttämään mittaria: mikäli hän ei siihen suostu, hyppää ulos ja ota seuraava. Hotellien ja Patpongin kaltaisten turistirysien edessä maleksivia kuskeja kannattaa välttää, ota mieluummin auto lennosta tai hotellin ovivartijan varaamana, tämä kirjoittaa taksin numeron ja kohteen ylös, jolloin myöhemmin saat taksin vastuuseen väärään paikkaan viemisestä tai virheellisestä veloittamisesta. Lähtöhinta on 35 baht ja vuoden 2008 pienoisesta hinnankorotuksesta huolimatta lukema tuskin ylittää 100 bahtia vaikka ajaisit kaupungin halki.

Tuk-tukilla
Kolmipyöräiset tuktuk-mopotaksit ovat hiljalleen kuolemassa sukupuuttoon, ja hyvä niin. Paikalliset voivat tinkiä kyydin hinnan taksia halvemmaksi, mutta kuskit sahaavat mieluusti turisteja linssiin ja veloittavat moninkertaisen hinnan siitä hyvästä, että saa hikoilla muovipenkillä ja hengittää pakokaasua. Moni ei edes suostu ajamaan sinne pyydetään, vaan kippaa samantien uhrinsa lähimmän rihkamamyymälän, jalokivihuijarin tai porttolan ovelle provikan toivossa. Huteratekoiset tuktukit ovat myös paljon vaarallisempia kuin taksit: kolarissa vaikkapa rekan kanssa ei juuri jää muuta jäljelle kuin märkä läiskä.

Mikäli tuk-tukilla haluaa kuitenkin matkustaa, on hinta oltava tingitty etukäteen. Missään tapauksessa hinta ei saisi olla taksimatkaa suurempi eikä reitillä pysähdytä räätälille tai jalokiviliikkeeseen. Tuk-tuk-matkaa ei makseta koskaan etukäteen vaan vasta perille päästyä.

Vesibussilla
Vesibussi on eksoottinen ja halpa tapa liikkua Chao Phya -joella. Vesibussit sahaavat edestakaisin jokea ja osa vuoroista on hitaita, osa pysähtyy vain N-laitureilla (oranssi lippu) ja osa on "nopeita" (keltainen lippu) pysähtyen harvemmin sekä sininen lippu (arkipäivisin). Laiturit ovat selkeästi merkitty. Vesibussi maksaa alkaen n. 15 THB/suunta/hlö.

Jokiristeilyt
Bangkokin jokiristeilyt soveltuvat Bangkokin kanaalien tutkimiseen - ei niinkään liikkumiseen. Central-laituri (Sathorn), jossa vieressä Skytrain-yhteys, on keskeinen paikka tinkiä jokiristeilyn hintaa. Myös Wat Phra Keon laituri Tha Chang myydään jokiristeilyjä. Jokiristeilyn hinta riippuu sesongista ja turistin huijattavuudesta; yleisin hinta lienee luokkaa alkaen 600 THB/vene/1 h - sesongin aikana tuplaten. Mikäli reitti on pidempi, hinta nousee. Jokiristeilyllä ajellaan Bangkokin saasteisilla klongeilla ja Chao Phya -joella.

Näe
Bangkokissa riittää nähtävää moneksi kuukaudeksi: pelkästään temppeleitä lienee satoja. Pelkkä Bangkok on jo nähtävyys sinänsä. Wat Phra Kheo, kansallismuseo, Wat Pho ja Patpong -lienevät useimpien turistien nähtävyyslistalla. Pelkästään Wat Phra Kheolla menee helposti puoli päivää vaikka nopeasti kävelisi alueen läpi. Suuri palatsi (Grand Palace) sijaitsee Wat Phra Kheon temppelialueella (sama pääsylippu kelpaa). Kansallismuseo (National Museum) on laaja johdatus thai-kulttuuriin. Wat Arun -temppeli, joka sijaitsee Wat Po -temppeliä vastapäätä joen toisella puolella, on kokemus. Bangkokin eläintarha, Dusit Zoo, tarjoaa kokoelman tropiikin eläimiä ja matkakohde mm. lapsiperheille. Eläintarhan alueella risteilee pieni bussi, joka helpottaa liikkumista. Vimanmekin kartano, suuri tiikkitalo, on vakuuttava esitys puurakennustaidosta. Kartanossa liikutaan opastetuilla kiertokäynneillä. Kartanon vieressä on puisto- ja museoalue. Ilmainen nähtävyys on Erawan-alttari Grand Hyatt Erawan -hotellin vieressä (Rama 1 ja Ratchadamri risteys), jossa paikalliset uskovaiset polttavat kynttilöitä, tanssivat ja uhraavat kukkia jumalille. Kiinalainen kaupunki, Chinatown, alueella on Wat Traimit ja Wat Suthat -temppelit sekä Suuri keinu (Sao Chingcha). Yö- ja iltaelämää on paitsi Patpong, Soi Cowboy, ja Nan Entertaimet Plazalla, myös Khaosan Road -kadulla, jossa useat reppumatkaajat majoittuvat ja oleilevat, ja joka lienee nähtävyys sinänsä. Mm. Calypso Cabaret ja Mambo Cabaret tarjoavat korkeatasoista transvestiittiesityksiä. Royal City Avenuella on lukuisia klubeja. Thai-nyrkkeilyotteluita järjestetään Lumhpini-stadionilla (Rama 4) ja ottelut ovat nähtävyys vaikka ei nyrkkeilyistä pitäisikään. Perinteistä thai-hierontaan voi kokeilla edullisesti kadulla (mm. Khaosan Rd. ja korttelit) tai kalliimmalla hotellien kuntokeskuksissa: osa hierontapaikoista on bordelleja ja sen huomaa hinnasta.

Osta
Vaatteet edullisia, ruokakin kadulla.

Syö
Nuudelikeittoa, Banana Pancakesia Khao San Roadin liepeiltä.

Juo
Esim. olut baareissa: eurosta aina kolmeen euroon.

Yökerhot
Hollywood, Zeed. Yökerhot RCA:lla (royal city avenue)

Nuku
Guesthouset edullisia, hotellit kalliimpia

Pysy turvassa
Bangkok on yllättävänkin turvallinen paikka ja väkivaltarikoksen uhriksi joutuminen vaatii jo huonoa tuuria. Taskuvarkaat ovat sen sijaan pienoinen riesa ja väkijoukoissa (esim. Chatuchak-tori) kannattaa pitää lompakosta, kamerasta ja muista arvoesineistä huoli.

Isompi ongelma ovat erinäiset varomattomiin turisteihin kohdistuvat huijaukset. Yleisin kaava menee näin: turistinähtävyyksien ympärillä parveilee jos jonkinmoista vipeltäjää, jotka tulevat esittelemään itsensä englanniksi, kertovat kohteen olevan kiinni (lähes aina palturia &mdash; tarkista itse!) ja kutsuvat mukaan jonnekin mukamas parempaan "Lucky Buddha" ym temppeliin. Tästä temppelistä löytyykin sitten "sattumalta" toinen mukamas-turisti, joka on juuri tehnyt suunnattomat voitot ostamalla Thaimaasta jalokiviä ja myymällä ne eteenpäin, ja kas kun hän tietää hyvän kaupan jossa on tänään alennusmyynnin viimeinen päivä... Jos erehtyy ostamaan, saa kovalla hinnalla sekundakamaa, mutta petosta ei ole thaimaalaisten poliisien mielestä tapahtunut, sillä kivet ovat silti aitoja.

Pysy terveenä
Normaalit matkailijarokotukset riittävät Bangkokiin matkustettaessa: A-hepatiitti, polio ja jäykkäkouristus; ks. terveysviranomaisten sivustolta lisää. Pullotettu vesi on paras janojuoma ja sitä kannattaa juoda jatkuvasti; tarkkaile virtsan väriä. Kadulta voi ja kannattaa ostaa syötävää Bangkokissa, mutta ruoan on oltava heti valmistettua ja kuumaa. Lääkkeitä mm. ripuliin, auringon polttamaan ihoon ja ilmastointilaitteiden aiheuttamaan flunssaan saa kätevästi ja edullisesti apteekista (Drug Store); ei kannata ostaa Suomesta lääkkeitä.

Liikenne, joka on vasemmanpuolesta, on vaarallista Bangkokissa: väistä kaikkia ja älä kiirehdi lienee hyvä ohje. Moottoripyörällä ei käytännössä (ja onneksi) turistit ajele Bangkokissa. Kuten kaikkialla, kaivon kannet, terävät tienreunat, kivet ym. aiheuttavat raapaistessaan helposti tulehduksia tropiikissa - varo. Vesibussilla ja vesibussilaiturilla on syytä olla tarkkana ettei lennä jokeen.

Jatka matkaa

 * Ayutthaya &mdash; Siamin pääkaupunki ennen Bangkokia
 * Pattaya &mdash; rantalomakohde kahden tunnin bussimatkan päässä



Bangkok Bangkok Bangkok Bankoko Bangkok Bangkok Bangkok バンコク Bangkok Bangkok Bangkok Бангкок Bangkok 曼谷 wts:Category:Bangkok